ddrg/super_eurlex huggingface dataset:
B4-0366/97

Ψήφισμα σχετικά με την Κένυα

Το Ευρωπαϊκό Κοινοβούλιο,

A. επισημαίνοντας τη συνεχή καταπάτηση των ανθρωπίνων δικαιωμάτων στην Κένυα, όπως τεκμηριώνεται σύμφωνα με πληροφορίες εθνικού και διεθνούς επιπέδου,

Β. εκφράζοντας την αγανάκτησή του για την πρόσφατη κλιμάκωση εκδηλώσεων κτηνώδους βίας και παρενοχλήσεων εκ μέρους των αστυνομικών οργάνων κατά της αντιπολίτευσης και ενεργών στελεχών οργανώσεων για τα ανθρώπινα δικαιώματα,

Γ. επισημαίνοντας ότι ο Πρόεδρος Μόϊ έχει υποσχεθεί ότι κατά το τρέχον έτος εκλογών θα παρασχεθούν σε όλους εγγυήσεις ασφάλειας

Το Ευρωπαϊκό Κοινοβούλιο,

1. καταδικάζει τα πρόσφατα επεισόδια ενόπλων ληστειών και επιθέσεων κατά ατόμων που εργάζονται για την εκκλησία, που έχει αναφέρει ο Αρχιεπίσκοπος Ndingi Mwana a Nzeki, πρόεδρος της Επιτροπής της Καθολικής Εκκλησίας της Κένυα για τη Δικαιοσύνη και την Ειρήνη[semigr ]

2. καλεί την κυβέρνηση της Κένυα να διερευνήσει τα επεισόδια αυτά και να προσαγάγει τους υπαίτιους ενώπιον της δικαιοσύνης[semigr ]

3. ζητεί από την κυβέρνηση της Κένυας να εγγυηθεί τη διενέργεια ελεύθερων και δημοκρατικών εκλογών[semigr ]

4. ζητεί την άμεση ελεύθερη λειτουργία των ραδιοφωνικών σταθμών που θα επιτρέψουν την ελευθερία του λόγου και τη δυνατότητα να εκφραστούν διάφορες πολιτικές απόψεις[semigr ]

5. επαναβεβαιώνει τις αρχές που περιέχονται στο άρθρο 5 της Τέταρτης Σύμβασης Λομέ[semigr ] ζητεί από το Συμβούλιο και την Επιτροπή να παρακολουθούν περιοδικά την κατάσταση των δικαιωμάτων του ανθρώπου στην Κένυα και να ασκήσουν τις απαραίτητες πιέσεις, ώστε να τεθεί σύντομα τέρμα σε όλες τις παραβιάσεις των ανθρωπίνων, αστικών και πολιτικών δικαιωμάτων του πληθυσμού[semigr ]

6. καλεί το Συμβούλιο και την Επιτροπή να εκφράσουν τη μεγάλη ανησυχία της ΕΕ για τα πρόσφατα γεγονότα στην Κένυα[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση της Κένυα και το Γενικό Γραμματέα των Ηνωμένων Εθνών.
B4-0364, 0395, 0397 και 0435/97

Ψήφισμα σχετικά με τα δικαιώματα του ανθρώπου στο Βιετνάμ

Το Ευρωπαϊκό Κοινοβούλιο,

- έχοντας υπόψη τη συμφωνία συνεργασίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ, που βασίζεται στο σεβασμό των δικαιωμάτων του ανθρώπου και στις δημοκρατικές αρχές,

Α. λαμβάνοντας υπόψη ότι η συμφωνία μεταξύ της ΕΕ και του ASEAN πρόκειται να αναθεωρηθεί και ότι, από την τελευταία αναθεώρηση, το Βιετνάμ έχει γίνει μέλος του,

Β. λαμβάνοντας υπόψη ότι η κυβέρνηση του Βιετνάμ συνεχίζει να περιορίζει τις αστικές ελευθερίες και να παραβιάζει τα ανθρώπινα δικαιώματα περιορίζοντας σημαντικά την ελευθερία λόγου, των μέσων ενημέρωσης, του συναθροίζεσθαι, του συνεταιρίζεσθαι και του θρησκεύματος,

Γ. λαμβάνοντας υπόψη ότι, παρά το άρθρο 70 του Συντάγματός του που διασφαλίζει τη θρησκευτική ελευθερία, η κυβέρνηση του Βιετνάμ συνεχίζει να ακολουθεί πολιτική θρησκευτικών διώξεων, ιδίως κατά της Ενοποιημένης Βουδιστικής Εκκλησίας και της Καθολικής Εκκλησίας,

Δ. εκφράζοντας τη λύπη του διότι όλοι οι αξιωματούχοι της Ενοποιημένης Βουδιστικής Εκκλησίας του Βιετνάμ έχουν φυλακισθεί και κρατούνται κάτω από απάνθρωπες συνθήκες,

Ε. υπενθυμίζοντας τις βουλευτικές εκλογές που έχουν προγραμματιστεί για τις 20 Ιουλίου 1997,

1. υπενθυμίζει στις αρχές του Βιετνάμ το ενδιαφέρον που παρουσιάζει για την Ευρωπαϊκή Ένωση η ρήτρα της συμφωνίας συνεργασίας σχετικά με τα δικαιώματα του ανθρώπου, η οποία επικυρώθηκε το προηγούμενο έτος[semigr ]

2. καταδικάζει τις παραβιάσεις των δικαιωμάτων του ανθρώπου που διαπράττονται από την κυβέρνηση του Βιετνάμ[semigr ]

3. καλεί τις αρχές του Βιετνάμ να απελευθερώσουν όλους τους πολιτικούς και θρησκευτικούς κρατούμενους[semigr ]

4. ζητεί από τις αρχές του Βιετνάμ να βελτιώσουν τις συνθήκες κράτησης στα στρατόπεδα και τις φυλακές του Βιετνάμ, σεβόμενες τους νόμους τους[semigr ]

5. θεωρεί ότι η κατάργηση όλων των νόμων και διαταγμάτων που περιορίζουν την ελευθερία έκφρασης και την ελευθερία του Τύπου αποτελεί ουσιαστική προϋπόθεση για μία διαρκή ανάπτυξη[semigr ]

6. καλεί τις αρχές του Βιετνάμ να αφήσουν τις θρησκείες να διαχειρίζονται τις θρησκευτικές υποθέσεις όπως αυτές νομίζουν[semigr ]

7. καλεί τις αρχές του Βιετνάμ να βελτιώσουν την αμεροληψία και τη διαφάνεια του νομικού συστήματος[semigr ]

8. καλεί την κυβέρνηση του Βιετνάμ να ενεργήσει κατά τέτοιον τρόπο ώστε οι βουλευτικές εκλογές της 20ής Ιουλίου 1997 να διενεργηθούν πραγματικά ελεύθερα και δίκαια[semigr ]

9. ζητεί από το Συμβούλιο και την Επιτροπή να εξακολουθήσουν να θεωρούν τα δικαιώματα του ανθρώπου ως ζήτημα προτεραιότητας στις σχέσεις τους με τη Δημοκρατία του Βιετνάμ και τον ASEAN[semigr ]

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις αρχές του Βιετνάμ.
B4-0470, 0508, 0529, 0534, 0546, 0554 και 0561/97

Ψήφισμα σχετικά με την κατάσταση στη Σιέρρα-Λεόνε

Το Ευρωπαϊκό Κοινοβούλιο,

- έχοντας υπόψη τη δήλωση της Προεδρίας του Συμβουλίου της 28ης Μαΐου 1997,

A. εκτιμώντας ότι ο εμφύλιος πόλεμος μαστίζει τη Σιέρρα-Λεόνε από το 1991 και ότι από το 1992, έγιναν τρία πραξικοπήματα στη χώρα αυτή,

Β. εκτιμώντας ότι αυτός ο εμφύλιος πόλεμος είχε χιλιάδες θύματα και υπεχρέωσε σε έξοδο από τη χώρα περίπου το μισό πληθυσμό της χώρας,

Γ. επισημαίνοντας την υπογραφή στο Αμπιτζάν το Νοέμβριο 1996 ειρηνευτικής συμφωνίας που αποσκοπούσε στον τερματισμό του εμφυλίου πολέμου,

Δ. εκτιμώντας ότι ήταν εν εξελίξει διαδικασία εκδημοκρατισμού, που είχε αρχίσει το Μάρτιο του 1996 με τη διοργάνωση πολυκομματικών εκλογών,

Ε. ανησυχώντας ιδιαίτερα για τις συνέπειες του τελευταίου πραξικοπήματος της 25ης Μαϊου 1997 που διαπράχθηκε από στοιχεία του στρατού της Σιέρρα-Λεόνε τα οποία καθαίρεσαν τον Πρόεδρο Kabbah και τον υπεχρέωσαν να διαφύγει στη Γουϊνέα, διακόπτοντας, με τον τρόπο αυτό, τη διαδικασία εκδημοκρατισμού και την ελπίδα τερματισμού του εμφυλίου πολέμου,

ΣΤ. ανησυχώντας έντονα για τη στρατιωτική επέμβαση των νιγηριανών δυνάμεων στη Σιέρρα-Λεόνε, που πραγματοποιήθηκε υπό το πρόσχημα της δυτικοαφρικανικής δύναμης επέμβασης και που δεν κάνει τίποτε άλλο παρά να επιδεινώνει την κατάσταση,

Ζ. επισημαίνοντας ότι η δράση της Ευρωπαϊκής Ένωσης μέχρι σήμερα περιορίστηκε στη δήλωση της προεδρίας του Συμβουλίου της 28ης Μαΐου 1997,

1. καταδικάζει το πραξικόπημα της 25ης Μαΐου 1997 και ζητεί την άμεση αποκατάσταση της συνταγματικής τάξης[semigr ]

2. υποστηρίζει τη διπλωματική πρωτοβουλία στο πλαίσιο της ΟΑΕ και της ΟΚΧΔΑ που αποσκοπεί στην ειρηνική αποκατάσταση της συνταγματικής τάξης στη Σιέρρα-Λεόνε και ζητεί να ενταθούν οι διεθνείς διπλωματικές προσπάθειες[semigr ]

3. καταγγέλλει τη στρατιωτική επέμβαση της Νιγηρίας η οποία καταχράται της ECOMOG, εκμεταλλευόμενη την κατάσταση για να αποκαταστήσει τη διεθνή αξιοπιστία της[semigr ]

4. καταδικάζει τις πράξεις βίας σε βάρος του πληθυσμού της Σιέρρα-Λεόνε καθώς και των εκπατρισθέντων που βρίσκονται στη Σιέρρα-Λεόνε[semigr ]

5. ζητεί από την Ένωση να παρέμβει με στιβαρότητα προσφεύγοντας στα μέσα που διαθέτει στο πλαίσιο της Σύμβασης Λομέ[semigr ]

6. εκφράζει την ελπίδα ότι η παθητικότητα που επέδειξε η Ευρωπαϊκή Ένωση ακόμη μια φορά σ' αυτό το επεισόδιο θα χρησιμεύσει για την προώθηση αποτελεσματικής ΚΕΠΠΑ που θα περιλαμβάνεται στην υπό εξέταση αναθεώρηση των Συνθηκών[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις της Σιέρρα-Λεόνε και της Νιγηρίας, στην Οικονομική Κοινότητα των Χωρών της Δυτικής Αφρικής, στους γενικούς γραμματείς της ΟΑΕ και των Ηνωμένων Εθνών καθώς και στους συμπροέδρους της Συνέλευσης Ίσης Εκπροσώπησης ΑΚΕ-ΕΕ.
B4-0504 και 0536/97

Ψήφισμα σχετικά με την κατάσταση στο Κονγκό - Μπραζαβίλ

Το Ευρωπαϊκό Κοινοβούλιο,

Α. λαμβάνοντας υπόψη τις συγκρούσεις που σημειώθηκαν στην Μπραζαβίλ μεταξύ του τακτικού στρατού, πιστού στον Πρόεδρο Pascal Lissouba, και των πολιτοφυλακών του πρώην αρχηγού του κράτους Denis Sossou-Nguesso, και οι οποίες είχαν ήδη πολλά θύματα,

Β. σημειώνοντας ότι διάφορες ξένες χώρες έχουν ήδη αρχίσει να απομακρύνουν τους υπηκόους τους από τη χώρα αυτή και ότι η Γαλλία έστειλε εσπευσμένα στη Μπραζαβίλ στρατιωτική δύναμη 800 ανδρών για ενίσχυση, προκειμένου να προστατεύσει τους Γάλλους υπηκόους που βρίσκονται στο έδαφος του Κονγκό και να βοηθήσει στην απομάκρυνσή τους,

Γ. υπενθυμίζοντας ότι το 1995 παρόμοιες πράξεις βίας είχαν ήδη προκαλέσει το θάνατο 2.000 περίπου ατόμων,

Δ. εκφράζοντας την ανησυχία του για τον κίνδυνο περαιτέρω αποσταθεροποίησης της περιοχής, η οποία ήδη τόσο σκληρά δοκιμάζεται από τη σύρραξη στο πρώην Ζαΐρ,

Το Ευρωπαϊκό Κοινοβούλιο,

1. ζητεί με έμφαση από όλα τα εμπλεκόμενα στη σύγκρουση μέρη να δώσουν επειγόντως διαταγή για κατάπαυση του πυρός και να την τηρήσουν[semigr ]

2. σημειώνει τις διαμεσολαβητικές προσπάθειες του Προέδρου του Γκαμπόν, στις οποίες έχουν ανταποκριθεί θετικά οι πρωταγωνιστές των συγκρούσεων[semigr ]

3. καλεί τον Οργανισμό Αφρικανικής Ενότητας να αναλάβει με τη σειρά του πρωτοβουλία διεθνούς διαμεσολάβησης και ζητεί από το Συμβούλιο να υποστηρίξει κατά τρόπο ενεργό μια τέτοια πρωτοβουλία[semigr ]

4. εκτιμά ότι μόνον η διεξαγωγή ελεύθερων και δημοκρατικών εκλογών μπορεί να διασφαλίσει την απαραίτητη νομιμότητα στον επόμενο αρχηγό του κράτους και να επιτρέψει στη χώρα να επανακτήσει τη σταθερότητά της[semigr ]

5. ζητεί από το Συμβούλιο να προωθήσει στα Ηνωμένα Έθνη μέτρα, προκειμένου οι προσεχείς εκλογές να τεθούν υπό αυστηρό διεθνή έλεγχο[semigr ]

6. ζητεί από τα κράτη μέλη της Ένωσης να μην πραγματοποιήσουν στρατιωτική επέμβαση στο Κογκό χωρίς να έχουν προηγουμένως λάβει εντολή εκ μέρους των Ηνωμένων Εθνών, παρά μόνον για να επιτύχουν εγγύηση της ασφάλειας των υπηκόων τους[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τα Ηνωμένα Έθνη, τον Οργανισμό Αφρικανικής Ενότητας, τους συμπροέδρους της Συνέλευσης Ίσης Εκπροσώπησης ΑΚΕ/ΕΕ και στον Πρόεδρο και την Κυβέρνηση του Κονγκό/Μπραζαβίλ.
B4-0388, 0428 και 0436/97

Ψήφισμα σχετικά με την Ινδονησία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την Ινδονησία,

A. λαμβάνοντας υπόψη ότι οι αρχές της Ινδονησίας συνεχίζουν να περιορίζουν σοβαρά τις αστικές ελευθερίες και να παραβιάζουν τα δικαιώματα του ανθρώπου, τόσο στην Ινδονησία όσο και στο κατεχόμενο Ανατολικό Τιμόρ, όπως επισημάνθηκε σε ψήφισμα της 53ης συνόδους της Επιτροπής Δικαιωμάτων του Ανθρώπου του ΟΗΕ στη Γενεύη,

Β. λαμβάνοντας υπόψη ότι μόνο τρεις παρατάξεις, όλες φιλοκυβερνητικές, επιτρέπεται να συμμετάσχουν στις γενικές εκλογές που έχουν προγραμματιστεί για τις 29 Μαΐου 1997,

Γ. εκφράζοντας τη βαθιά του ανησυχία για τις αυστηρές ποινές που επέβαλαν ινδονησιακά δικαστήρια σε ειρηνικούς επικριτές της κυβέρνησης και για τις πολυάριθμες συλλήψεις φοιτητών που διαδηλώνουν κατά της έντονα ελεγχόμενης προεκλογικής εκστρατείας,

Δ. λαμβάνοντας υπόψη ότι η κυβέρνηση της Ινδονησίας αντιτάχθηκε στην παρακολούθηση των εκλογών από ανεξάρτητη εκλογική επιτροπή,

Ε. επισημαίνοντας ότι η κυβέρνηση της Ινδονησίας δεν έχει ακόμη επικυρώσει τη Διεθνή Σύμβαση για τα Αστικά και τα Πολιτικά Δικαιώματα ούτε τη Σύμβαση κατά των βασανιστηρίων και κάθε άλλης απάνθρωπης, βάναυσης και εξευτελιστικής μεταχείρισης ή τιμωρίας,

1. επαναβεβαιώνει την αλληλεγγύη του προς τους στόχους και τις επιδιώξεις του ινδονησιακού φιλοδημοκρατικού κινήματος στον αγώνα για μια δίκαιη, δημοκρατική και πλουραλιστική κοινωνία[semigr ]

2. καταδικάζει τις σκληρές ποινές που επιβλήθηκαν σε αρχηγούς κομμάτων της αντιπολίτευσης, σε συνδικαλιστές και σε άλλους επικριτές της κυβέρνησης και καλεί τις αρχές της Ινδονησίας να απελευθερώσουν όλους τους πολιτικούς κρατούμενους, να επιτρέψουν στις διεθνείς ανθρωπιστικές οργανώσεις πρόσβαση στους κρατούμενους, να σεβαστούν τα ανθρώπινα δικαιώματα και τις θεμελιώδεις ελευθερίες και να ακυρώσουν όλες τις νομοθετικές διατάξεις που επιτρέπουν τη φυλάκιση ειρηνικών πολιτικών ακτιβιστών[semigr ]

3. επαναλαμβάνει το αίτημά του προς την ινδονησιακή κυβέρνηση για τον τερματισμό των βασανιστηρίων και των εκτελέσεων στη χώρα[semigr ]

4. καλεί τις αρχές της Ινδονησίας να αποδεχτούν την ανεξάρτητη παρακολούθηση των επερχόμενων εκλογών[semigr ]

5. ζητεί από το Συμβούλιο και την Επιτροπή να εκφράσουν την ανησυχία τους γενικά για την κατάσταση των ανθρωπίνων δικαιωμάτων στην Ινδονησία και ειδικότερα για την κατασίγαση της αντιπολίτευσης και την έλλειψη δημοκρατικότητας στον τρόπο διεξαγωγής των εκλογών[semigr ]

6. καλεί την Επιτροπή να υποστηρίξει τη θέση ότι οι εμπορικές σχέσεις με τα κράτη του ASEAN πρέπει να υπόκεινται στο σεβασμό των ανθρωπίνων δικαιωμάτων και να ταχθεί υπέρ της θέσης ότι αυτά τα δύο θέματα δεν μπορούν να εξετάζονται μεμονωμένα[semigr ]

7. επαναλαμβάνει το αίτημά του προς τα κράτη μέλη της Ευρωπαϊκής Ένωσης να διακόψουν κάθε στρατιωτική βοήθεια και όλες τις πωλήσεις όπλων στην Ινδονησία[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση της Ινδονησίας, το Γενικό Γραμματέα των Ηνωμένων Εθνών και τον Ύπατο Αρμοστή των Ηνωμένων Εθνών για τα Δικαιώματα του Ανθρώπου.
A4-0105/97

Ψήφισμα επί της έκθεσης της Επιτροπής προς το Συμβούλιο και το Ευρωπαϊκό Κοινοβούλιο: εξέταση του μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών - Κανονισμός του Συμβουλίου 88/1969/ΕΟΚ - (COM(96)0545 - C4-0588/96)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής προς το Συμβούλιο και το Ευρωπαϊκό Κοινοβούλιο COM(96)0545 - C4-0588/96,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Προϋπολογισμών (A4- 0105/97),

Α. λαμβάνοντας υπόψη ότι ο μηχανισμός στήριξης του ισοζυγίου πληρωμών των κρατών μελών μπορεί να αποτελέσει χρήσιμο σταθεροποιητικό παράγοντα στον οποίο τα κράτη μέλη μπορούν να καταφεύγουν από καιρού εις καιρόν,

Β. λαμβάνοντας υπόψη ότι για τα κράτη μέλη που δεν θα συμμετέχουν αμέσως από 1ης Ιανουαρίου 1999 στην ΟΝΕ, η χορήγηση ενίσχυσης για τη σταθεροποίηση του ισοζυγίου πληρωμών μπορεί να εξακολουθήσει να είναι απαραίτητη[semigr ]

Γ. λαμβάνοντας υπόψη ότι και για τις νέες χώρες που προσχωρούν στην Ευρωπαϊκή Ένωση και που δεν είναι σε θέση να συμμετάσχουν αμέσως στην ΟΝΕ, η δυνατότητα ενίσχυσης παραμένει αναγκαία για την επίλυση προβλημάτων ισοζυγίου πληρωμών,

Δ. λαμβάνοντας υπόψη ότι το κόστος του μηχανισμού οικονομικής στήριξης του ισοζυγίου πληρωμών αναλαμβάνεται εξ ολοκλήρου από τις ευεργετούμενες χώρες, ενώ το επιτόκιο είναι εξαιρετικά χαμηλό λόγω της εγγύησης που παρέχεται από τον κοινοτικό προϋπολογισμό,

Ε. λαμβάνοντας υπόψη ότι στη Συνθήκη ΕΚ προβλέπεται ένα κοινοτικό δανειοδοτικό μέσο για την τρίτη φάση της ΟΝΕ, το οποίο όμως δεν έχει ακόμα προετοιμαστεί από την Επιτροπή,

ΣΤ. λαμβάνοντας υπόψη ότι δεν είναι πολυάριθμα τα μέσα που έχουν στη διάθεσή τους η Ένωση και τα κράτη μέλη της για την αντιμετώπιση οικονομικών κλυδωνισμών στο πλαίσιο της ΟΝΕ και ότι ένα κοινοτικό δανειοδοτικό μέσο, σύμφωνα με το παράδειγμα του μηχανισμού οικονομικής στήριξης του ισοζυγίου πληρωμών, είναι και χρήσιμο και αναγκαίο,

1. συνιστά στο Συμβούλιο να διατηρηθεί και μετά την έναρξη της ΟΝΕ ο ισχύων μηχανισμός οικονομικής στήριξης του ισοζυγίου πληρωμών[semigr ]

2. καλεί την Επιτροπή, σύμφωνα με το άρθρο 103Α, παράγραφος 2 της Συνθήκης ΕΚ, να εκπονήσει κανονισμό και να τον υποβάλει στο Ευρωπαϊκό Κοινοβούλιο και το Συμβούλιο, για μηχανισμό στήριξης ο οποίος θα συνδράμει το κράτος μέλος που αντιμετωπίζει δυσκολίες ή κινδυνεύει σοβαρά να βρεθεί προ σοβαρών δυσχερειών[semigr ]

3. συνιστά στην Επιτροπή, κατά την επεξεργασία του μηχανισμού στήριξης για την ενθάρρυνση της οικονομικής και νομισματικής σταθερότητας, να εμπνευσθεί από τον ισχύοντα μηχανισμό στήριξης του ισοζυγίου πληρωμών, προσαρμόζοντας όμως το ανώτατο μέγεθος της διευκόλυνσης αυτής σε ένα ποσοστό του ΑΕΠ των συμμετεχόντων κρατών μελών[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.
B4-0495, 0499, 0502, 0562, 0566 και 0568/97

Ψήφισμα σχετικά με το ποσοστό προσωρινής παύσης καλλιέργειας για την περίοδο εμπορίας 1998-99

Το Ευρωπαϊκό Κοινοβούλιο,

- έχοντας υπόψη τον κανονισμό (ΕΟΚ) 1765/92 του Συμβουλίου περί ιδρύσεως καθεστώτος στήριξης των παραγωγών ορισμένων αροτραίων καλλιεργειών ((ΕΕ L 181 της 1.7.1992, σελ. 12)),

Α. εκτιμώντας ότι το ποσοστό υποχρεωτικής παύσης καλλιέργειας είχε καθορισθεί στο 5% για την περίοδο εμπορίας 1997-1998,

Β. εκτιμώντας ότι είναι απαραίτητο να καθορισθεί λογική προθεσμία για τους παραγωγούς της Ευρωπαϊκής Ένωσης ώστε να μπορούν, εν γνώσει των πραγμάτων, να αποφασίσουν για την παραγωγή τους,

Γ. εκτιμώντας ότι επιβάλλεται να διασφαλισθεί το εξαγωγικό δυναμικό της Ευρωπαϊκής Ένωσης και ότι ένα ανεπαρκές επίπεδο παραγωγής δεν θα επιτρέψει την ικανοποίηση της ζήτησης με τελικό αποτέλεσμα την επιβολή φόρου επί των εξαγωγών,

Δ. εκτιμώντας ότι, από τη μεταρρύθμιση της ΚΓΠ το 1992 και εξής, η Επιτροπή ορίζει κάθε χρόνο το ποσοστό προσωρινής παύσης καλλιέργειας σε συνάρτηση με την κατάσταση των ενδοκοινοτικών και εξωκοινοτικών αγορών σιτηρών,

Ε. εκτιμώντας ότι, εάν η υποχρέωση παύσης καλλιέργειας θα πρέπει να ορισθεί σε ποσοστό διαφορετικό από εκείνο που προβλέπεται στον βασικό κανονισμό, το ποσοστό αυτό θα πρέπει να κοινοποιηθεί αρκετά νωρίς ώστε οι καλλιεργητές της Κοινότητας να έχουν τη δυνατότητα να αρχίσουν τη σπορά, εν γνώσει των πραγμάτων[semigr ] εκτιμώντας ότι, λαμβάνοντας υπόψη τις περιόδους σποράς σε ορισμένα κράτη μέλη ιδιαιτέρως του Νότου της Κοινότητας, η Επιτροπή θα πρέπει να διατυπώσει κατάλληλη πρόταση το ταχύτερο δυνατό και, οπωσδήποτε, πριν από τις 30 Ιουνίου εκάστου έτους,

1. ζητεί από την Επιτροπή να υποβάλει αμέσως πρόταση σχετικά με το ύψος του ποσοστού προσωρινής παύσης καλλιέργειας των γαιών ώστε να μπορεί να ληφθεί απόφαση επί του θέματος αυτού πριν από την 30ή Ιουνίου 1997[semigr ]

2. συστήνει στην Επιτροπή να προτείνει ποσοστό προσωρινής παύσης καλλιέργειας για την περίοδο εμπορίας 1998-99 που θα επιτρέπει στην Ευρωπαϊκή Ένωση να διασφαλίσει την προμήθεια της εσωτερικής της αγοράς και να ανταποκριθεί στην παγκόσμια ζήτηση[semigr ]

3. ζητεί από την Επιτροπή να υποβάλει έκθεση για την πρόοδο εφαρμογής των διαφόρων τύπων παύσης καλλιέργειας που εφαρμόσθηκαν κατά τη μεταρρύθμιση του 1992 και τις τροποποιήσεις που πραγματοποιήθηκαν εκ των υστέρων, για να διαπιστωθεί η αποτελεσματικότητά τους[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και τις κυβερνήσεις και τα κοινοβούλια των κρατών μελών.
B4-0418/97

Ψήφισμα σχετικά με το λιμό που πλήττει τη Βόρεια Κορέα

Το Ευρωπαϊκό Κοινοβούλιο,

A. λαμβάνοντας υπόψη τη δραματικά κλιμακούμενη κατάσταση έκτακτης επισιτιστικής ανάγκης στη Βόρεια Κορέα, που λέγεται ότι από το 1995 ως τώρα είχε περισσότερα από 100.000 θύματα,

Β. θορυβημένο από το γεγονός ότι η ίδια η κυβέρνηση της Βόρειας Κορέας κάνει στο μεταξύ λόγο για το θάνατο 134 παιδιών από την πείνα,

Γ. έχοντας γνώση του γεγονότος ότι η Βόρεια Κορέα πλήττεται την τελευταία διετία από μεγάλες πλημμύρες, οι οποίες έχουν καταστρέψει μεγάλο μέρος της σοδειάς,

Δ. λαμβάνοντας υπόψη τις επείγουσες προειδοποιήσεις που απευθύνουν διεθνείς οργανισμοί όπως το πρόγραμμα παγκόσμιου επισιτισμού των Ηνωμένων Εθνών και η Διεθνής Λίγκα του Ερυθρού Σταυρού και της Ερυθράς Ημισελήνου, ότι τα επισιτιστικά αποθέματα της χώρας είναι σχεδόν εξαντλημένα και οι άνθρωποι τρέφονται στο μεταξύ με χλόη και φλοιούς δένδρων,

Ε. λαμβάνοντας υπόψη την επείγουσα έκκληση του Οργανισμού Ηνωμένων Εθνών προς τα κράτη μέλη του, για οικονομική και πρακτική υποστήριξη στην οργάνωση της επισιτιστικής βοήθειας και τη διάθεση άλλης βοήθειας συνολικής αξίας 126 εκατ. δολαρίων ΗΠΑ για το λαό της Βόρειας Κορέας,

ΣΤ. λαμβάνοντας υπόψη την έκκληση του Οργανισμού Τροφίμων και Γεωργίας των Ηνωμένων Εθνών (FAO), που ζητεί την εφαρμογή προγράμματος βοήθειας ύψους 14,3 εκατ. δολαρίων ΗΠΑ για την καλλιέργεια περισσότερων δημητριακών, ρυζιού και κηπευτικών στη Βόρεια Κορέα,

Ζ. λαμβάνοντας υπόψη ότι από τη συγκεκριμένη οικονομική συνεισφορά της Ευρωπαϊκής Ένωσης οφείλεται μόνο η βιομηχανία των ΗΠΑ, στην οποία έχει ανατεθεί η κατασκευή των δύο αντιδραστήρων ελαφρού ύδατος, σε συνεργασία με επιχειρήσεις από τη Νότια Κορέα,

Το Ευρωπαϊκό Κοινοβούλιο,

1. υπογραμμίζει ότι η κυβέρνηση της Βόρειας Κορέας είναι η ίδια αρμόδια να προβεί στα αναγκαία διαβήματα προκειμένου να αναπτύξει την οικονομία της και να επιτρέψει στους πολίτες της να συμμετέχουν στο εμπόριο και την ανάπτυξη[semigr ]

2. ζητεί από την Επιτροπή και το Συμβούλιο Υπουργών, να λάβουν αμέσως κάθε αναγκαίο μέτρο για την υποστήριξη της Βόρειας Κορέας στην αντιμετώπιση της επισιτιστικής καταστροφής[semigr ]

3. επικρίνει τη στάση των ΗΠΑ και της Νότιας Κορέας, που συναρτούν τη διάθεση περισσότερης επισιτιστικής βοήθειας από την πορεία των ειρηνευτικών συνομιλιών[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο της Ευρωπαϊκής Ένωσης, τις κυβερνήσεις των κρατών μελών, και τις κυβερνήσεις των ΗΠΑ, της Ιαπωνίας, της Βόρειας και της Νότιας Κορέας.
A4-0054/97

Σύσταση σχετικά με την έκθεση της Εξεταστικής Επιτροπής για το Κοινοτικό Σύστημα Διαμετακόμισης

Το Ευρωπαϊκό Κοινοβούλιο,

- έχοντας υπόψη το άρθρο 138Γ της Συνθήκης ΕΚ[semigr ]

- έχοντας υπόψη την απόφαση του Ευρωπαϊκού Κοινοβουλίου, του Συμβουλίου και της Επιτροπής της 19ης Απριλίου 1995 περί των λεπτομερών διατάξεων για την άσκηση του δικαιώματος εξέτασης των πραγμάτων εκ μέρους του Ευρωπαϊκού Κοινοβουλίου ((ΕΕ L 113 της 19.5.1995, σελ. 2))[semigr ]

- έχοντας υπόψη το άρθρο 136 του Κανονισμού του,

- έχοντας υπόψη την έκθεση της Εξεταστικής Επιτροπής για το Κοινοτικό Σύστημα Διαμετακόμισης (A4-0053/97),

- έχοντας υπόψη το σχέδιο σύστασης της Εξεταστικής Επιτροπής για το Κοινοτικό Σύστημα Διαμετακόμισης (A4-0054/97),

1. αναθέτει στον Πρόεδρό του να μεριμνήσει για τη δημοσίευση της έκθεσης της Εξεταστικής Επιτροπής σύμφωνα με το άρθρο 4, παράγραφος 2, της προαναφερθείσας απόφασης της 19ης Απριλίου 1995,

2. καλεί την Επιτροπή, το Συμβούλιο και τα κράτη μέλη να εξασφαλίσουν ότι θα δοθεί συνέχεια στα συμπεράσματα της έρευνας, σύμφωνα με τις υποχρεώσεις που απορρέουν από την απόφαση της 19ης Απριλίου 1995,

3. καλεί τον Πρόεδρό του να αναθέσει στην Επιτροπή Ελέγχου του Προϋπολογισμού, σε συνεργασία με τις άλλες αρμόδιες επιτροπές, να παρακολουθήσει τη δράση που θα αναληφθεί βάσει των αποτελεσμάτων των εργασιών της Εξεταστικής Επιτροπής και, εφόσον κριθεί σκόπιμο, να υποβάλει σχετική έκθεση σύμφωνα με το άρθρο 136, παράγραφος 11, ιδίως στο πλαίσιο της ετήσιας διαδικασίας για τη χορήγηση απαλλαγής.